Source: http://www.tekovskeluzany.sk/obec-8/statut-obce/
Timestamp: 2017-03-28 08:05:09+00:00
Document Index: 15932916

Matched Legal Cases: ['§ 3', '§ 4', '§ 4', '§ 4', '§ 9', '§ 11', '§13']

Štatút obce - Oficiálna stránka obce Tekovské Lužany
Základné informácieŠtatút obceSymboly obceZoznam ulícRozvojové dokumentyRealizované projektyHistória obceRegión okolo násDružobné mestáPartnerské mestá
HomeObecŠtatút obce	Výber jazyka
Štatút obce Tekovské Lužany
Obecné zastupiteľstvo v Tekovských Lužanoch na základe zákona SNR č. 369/1990 Zb. o obecnom zriadení v znení neskorších zmien a doplnkov v y d á v a pre katastrálne územia obce Tekovské Lužany tento
š t a t ú t o b c e T e k o v s k é L u ž a n y
(1) Štatút obce Tekovské Lužany upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
(2) Štatút obce Tekovské Lužany je základným normatívno-právnym a organizačným predpisom obce.
(1) Obec Tekovské Lužany je samostatný samosprávny územný celok Slovenskej republiky združujúci občanov, ktorí majú na jej území trvalí pobyt. Územie obce Tekovské Lužany tvorí súbor katastrálnych území jej jednotlivých častí: Tekovské Lužany, Tekovské Lužianky, Hulvinky. Zmeny územia obce možno vykonať len v súlade s osobitnými právnymi predpismi.
( 3) Obec má právo na svoje obecné symboly. Symboly obce sú erb obce, vlajka obce, pečať obce, prípadne aj znelka obce. Právnické osoby zriadené alebo založené obcou, iné právnické osoby a fyzické osoby môžu používať symboly obce len so súhlasom obce.
(5) Ukladať obci povinnosti alebo zasahovať do jej oprávnení možno len zákonom.
(1) Obyvateľom obce Tekovské Lužany je občan, ktorý je v nej prihlásený na trvalý pobyt.
(2) Obyvatelia obce sa zúčastňujú na samospráve obce najmä výkonom svojich práv a povinností. Tieto sú zakotvené v ust. § 3 ods. 2 a § 4 ods. 2 zák. č. 369/1990 Zb. o obecnom zriadení v znení zmien a doplnkov.
(1) Obec samostatne rozhoduje a uskutočňuje všetky úkony súvisiace so správou obce a jej majetku, ak osobitný zákon takéto úkony nezveruje štátu alebo inej právnickej alebo fyzickej osobe (§ 4 ods. 1 zák. č. 369/1990 Zb.).
(2) Samosprávu obce Tekovské Lužany vykonávajú obyvatelia obce prostredníctvom:
a ) orgánov obce
b ) miestnym referendom
c ) zhromaždením obyvateľov obce
(3) Obec je povinná pri plnení úloh samosprávy spolupracovať s podnikateľskými právnickými a fyzickými osobami pôsobiacimi v obci a taktiež spolupracuje s politickými stranami a hnutiami vyvíjajúcimi činnosť v obci, ako aj so záujmovými združeniami obyvateľov obce.
(4) Na plnenie úloh samosprávy obce, alebo ak to stanovuje zákon, obec vydáva všeobecne záväzné nariadenia. Nariadenia obce nesmú odporovať ústave ani zákonom. Vo veciach, v ktorých obec plní úlohy štátnej správy, môže vydať nariadenia len na základe splnomocnenia zákona a v jeho medziach, takéto nariadenie nesmie odporovať ani inému všeobecne záväznému právnemu predpisu.
Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly uznesení a nariadení stanovuje zákon, tento Štatút a Rokovací poriadok Obecného zastupiteľstva v Tekovských Lužanoch.
(5) Obec vykonáva svoje samosprávne funkcie vymedzené v zák. SNR č. 369/1990 Zb. - § 4 ods. 3, v ďalších osobitných zákonoch a všeobecne záväzných právnych predpisoch.
(1) Majetok obce Tekovské Lužany tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou. Obec môže zveriť svoj majetok do správy subjektom, ktoré založila alebo zriadila.
(3) Majetok obce, ktorý slúži pre verejné účely, (najmä miestne komunikácie a iné verejné priestranstvá) je verejne prístupný a možno ho obvyklým spôsobom používať, ak jeho používanie obec neobmedzila.
(5) Majetok obce určený na výkon samosprávy obce možno použiť na plnenie záväzkov a uspokojenie potrieb obce a na činnosť samosprávnych orgánov obce.
(1) Orgány obce a subjekty s majetkovou účasťou obce sú povinné hospodáriť s majetkom obce a majetkom štátu, ako aj s majetkom vo vlastníctve iných právnických alebo fyzických osôb, ktorý bol zverený obci v prospech rozvoja obce a jej občanov a ochrany a tvorby životného prostredia.
(2) Orgány obce a subjekty s majetkovou účasťou obce sú povinné hospodáriť s majetkom obce zveľaďovať, chrániť a zhodnocovať.
používať všetky právne prostriedky na ochranu majetku, vrátane včasného uplatňovania svojich práv alebo záujmov pred príslušnými orgánmi,
(3) Na rozmnoženie, zveľaďovanie a údržbu majetku obce možno zorganizovať obecnú zbierku, povoliť lotériu alebo inú podobnú hru v súlade so všeobecne záväznými právnymi orgánmi.
(4) V majetkových veciach (majetko-právnych záležitostiach) obce koná v jej mene starosta.
(1) Podrobnosti o hospodárení a nakladaní s majetkom obce upravujú „Zásady hospodárenia s majetkom obce . .. . “, ktoré schvaľuje obecné zastupiteľstvo.
(2) Obec môže financovať svoje úlohy aj z prostriedkov združených s inými obcami, príp. s inými právnickými a fyzickými osobami.
(3) Obci môžu byť poskytnuté dotácie zo štátneho rozpočtu Slovenskej republiky a z ďalších zdrojov.
(4) Obec môže na plnenie svojich úloh použiť návratné zdroje financovania a prostriedky mimorozpočtových peňažných fondov.
(1) Základom finančného hospodárenia obce Tekovské Lužany je rozpočet obce zostavovaný na obdobie jedného kalendárneho roka a schvaľovaný obecným zastupiteľstvom. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
(3) Rozpočet obce obsahuje príjmovú a výdavkovú časť. Príjmovú časť rozpočtu obce tvoria najmä: príjmy z miestnych daní a poplatkov, výnosy z majetku obce, rozpočtových a príspevkových organizácií a iných subjektov s majetkovou účasťou obce, dotácie zo štátneho rozpočtu a z ďalších zdrojov a podiel na daniach.
(4) Na krytie mimoriadnych výdavkov vo všeobecnom záujme môže obec rozhodnúť o zavedení verejnej dávky (príspevku, poplatku, naturálnom plnení), o vyhlásení dobrovoľnej zbierky alebo o prijatí úveru - rozhoduje obecné zastupiteľstvo na návrh starostu.
(5) Prebytky rozpočtu obce možno previesť do rozpočtu obce na ďalší kalendárny rok alebo do mimorozpočtového peňažného fondu obce.
(6) Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu v súlade s platnou právnou úpravou vedie obecný úrad. Hospodárenie s prostriedkami rozpočtu obce sa riadi osobitnými právnymi predpismi – Rozpočtovými pravidlami SR.
(7) Obec môže využívať ekonomické nástroje (dane, poplatky, pokuty a iné) ako regulatívnu podporu ochrany životného prostredia.
(9) Ročnú účtovnú uzávierku obce Tekovské Lužany overuje audítor. (§ 9 ods. 4 zák. SNR č. 369/1990 Zb. v znení zmien a doplnkov).
(1) Ak nebude rozpočet obce na príslušný rok schválený pred prvým januárom rozpočtového roka, riadi sa rozpočtové hospodárenie v čase od 1. januára rozpočtového roka do schválenia rozpočtu obce obecným zastupiteľstvom rozpočtovým provizóriom
(3) Podrobnejšiu úpravu hospodárenia v období rozpočtového provizória obsahujú “Zásady nakladania s finančnými prostriedkami obce Tekovské Lužany”, ktoré schvaľuje obecné zastupiteľstvo.
ORGÁNY OBCE TEKOVSKÉ LUŽANY
(1) Obecné zastupiteľstvo je zastupiteľský zbor obce Tekovské Lužany zložený z poslancov zvolených v priamych voľbách obyvateľmi obce Tekovské Lužany.
(2) Obecné zastupiteľstvo v Tekovských Lužanoch má 9 poslancov.
Obecné zastupiteľstvo rozhoduje o všetkých základných otázkach života obce Tekovské Lužany a vykonáva svoju vyhradenú právomoc podľa § 11 ods. 4 zák. SNR č. 369/1990 Zb. o obecnom zriadení v znení neskorších zmien a doplnkov.
určovať zásady hospodárenia a nakladania s majetkom obce, s majetkom štátu a iných právnických osôb, dočasne zverených do hospodárenia obce, schvaľovať najdôležitejšie úkony týkajúce sa tohto majetku a kontrolovať hospodárenie s ním,
schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, schvaľovať emisiu komunálnych dlhopisov, rozhodovať o prijatí úveru alebo pôžičky, o prevzatí záruky za poskytnutie návratnej finančnej výpomoci zo štátneho rozpočtu; v rozsahu určenom obecným zastupiteľstvom môže zmeny rozpočtu vykonávať starosta,
vyhlasovať miestne referendum o najdôležitejších otázkach života obce a zvolávať zhromaždenie obyvateľov obce,
určiť plat starostu obce podľa osobitného zákona a určiť najneskôr 90 dní pred voľbami na celé funkčné obdobie rozsah výkonu funkcie starostu,
schvaľovať dohody o medzinárodnej spolupráci a členstve obce v medzinárodnom združení
(4) Podrobnú úpravu pravidiel rokovania obecného zastupiteľstva najmä prípravu a obsah rokovania, prípravu materiálov a podkladov na rokovania, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovanie úloh týkajúcich sa obecnej samosprávy stanovuje Rokovací poriadok Obecného zastupiteľstva v Tekovských Lužanoch.
(1) Predstaviteľom obce a najvyšším výkonným orgánom obce je starosta, ktorého volia obyvatelia obce v priamych voľbách. Funkčné obdobie sa končí zvolením nového starostu a zložením sľubu.
(2) Starosta obce je štatutárnym orgánom obce v majetkovoprávnych vzťahoch obce a v pracovnoprávnych vzťahoch pracovníkov obce, v administratívnych vzťahoch je správnym orgánom (§13 odst. 4, 5 zák. SNR č. 369/1990 Zb. o obecnom zriadení v znení zmien a doplnkov).
zastupuje obec vo vzťahu k štátnym orgánom, k právnickým aj fyzickým osobám,
(5) Platové pomery starostu upravuje zákon č. 253/1994 Z.z. o právnom postavení a platových pomeroch starostov obcí a primátorov miest.
(1) Starostu zastupuje zástupca starostu, ktorého spravidla na celé funkčné obdobie poverí zastupovaním starosta z poslancov obecného zastupiteľstva do 60 dní od zloženia sľubu starostu.
(2) Zástupca starostu zastupuje starostu v rozsahu určenom starostom v písomnom poverení. Starosta môže zástupcu starostu kedykoľvek odvolať. Ak starosta odvolá zástupcu starostu, poverí zastupovaním ďalšieho poslanca do 60 dní od odvolania zástupcu starostu.
(1) Obecné zastupiteľstvo môže zriadiť obecnú radu. Obecná rada je zložená z poslancov, ktorých volí obecné zastupiteľstvo na celé funkčné obdobie. Obecnú radu a jej členov môže obecné zastupiteľstvo kedykoľvek odvolať.
(2) Počet členov obecnej rady tvorí najviac tretinu počtu poslancov obecného zastupiteľstva. V zložení obecnej rady sa prihliada na zastúpenie politických strán v, politických hnutí a nezávislých poslancov v obecnom zastupiteľstve.
(3) Obecná rada je iniciatívnym, výkonným a kontrolným orgánom obecného zastupiteľstva a zároveň plní funkciu poradného orgánu starostu.
(4) Obecná rada sa schádza podľa schváleného časového plánu práce a podľa potreby, najmenej jedenkrát za mesiac. Jej zasadnutia zvoláva a vedie starosta, v jeho neprítomnosti zástupca starostu.
(5) Obecná rada najmä:
rozpracúva a zabezpečuje plnenie úloh vyplývajúcich z unesení obecného zastupiteľstva, prerokúva a rieši iniciatívne návrhy komisií, poslancov a jednotlivých oddelení obecného úradu,
zaoberá sa všetkými bežnými vecami týkajúcimi sa majetku obce, miestnych daní a poplatkov a podáva o nich návrhy obecnému zastupiteľstvu alebo starostovi,
pripravuje zasadnutia obecnému zastupiteľstvu a predkladá mu vlastné návrhy,
navrhuje a koordinuje prípravu združovania prostriedkov a činnosti,
plní ďalšie úlohy uznesení obecného zastupiteľstva,
(6) Obecná rada je spôsobilá rokovať, ak je prítomná nadpolovičná väčšina všetkých členov rady. Na prijatie uznesenia obecnej rady je potrebný súhlas nadpolovičnej väčšiny jej členov.
(4) Obec Tekovské Lužany má vytvorenú tieto stále komisie:
komisia pre kultúru a medzinárodné vzťahy
komisia výstavby a regionálneho rozvoja
vypracúva stanoviská k materiálom prerokúvaným obecnými orgánmi, k najdôležitejším otázkam života obce a k dôležitým – pre obec – investičným zámerom,
vypracúva návrhy a podnety na riešenie najdôležitejších otázok života v obci a predkladajú ich orgánom obce, ktoré sú povinné sa nimi zaoberať a o výsledku komisiu informovať,
kontrolujú spôsob realizácie uznesení obecného zastupiteľstva a obecnej rady, dozerajú na hospodárenie s majetkom obce, prípadne majetkom prenechaným obci na dočasné užívanie, ďalej dozerajú na podnikateľskú a investičnú činnosť v obci, kontrolujú ako sa vybavujú sťažnosti, oznámenia a podnety, príp. pripomienky obyvateľov obce,
(7) Komisie sa schádzajú podľa potreby, najmenej však jedenkrát za tri mesiace. Komisie zvoláva a vedie predseda komisie. Zásady rokovania a uznášania sa, si komisia stanoví na svojom prvom zasadnutí.
(2) Prednosta obecného úradu je zamestnancom obce, ktorý zodpovedá za svoju činnosť starostovi.
ako organizácia, podniky a ďalšie subjekty, ktoré obec založila plnia svoju funkciu z hľadiska kvality a uspokojovania potrieb obyvateľov obce a zároveň navrhuje opatrenia na nápravu,
možnosť poskytovania úveru alebo pôžičky.
(5) Hlavný kontrolór vybavuje sťažnosti a podnety občanov, ktoré boli podané na orgány obce a pracovníkov obce s výnimkou pracovníkov obecnej polície a obecného požiarneho zboru.
(6) Hlavného kontrolóra do funkcie volí obecné zastupiteľstvo na šesť rokov.
(7) Hlavný kontrolór je za svoju činnosť zodpovedný obecnému zastupiteľstvu, ktorému je povinný predkladať raz za šesť mesiacov návrh plánu kontrolnej činnosti a najmenej raz ročne správu o kontrolnej činnosti, a to do 60 dní po uplynutí kalendárneho roka.
(1) V Tekovských Lužanoch pôsobí Obecný požiarny zbor, ktorý zriaďuje Obecné zastupiteľstvo v Tekovských Lužanoch. Obecné zastupiteľstvo tiež určuje jeho organizáciu a rozsah technických prostriedkov potrebných na jeho činnosť.
(2) Obecné zastupiteľstvo určuje organizáciu obecného požiarneho zboru s prihliadnutím na potrebu zabezpečovania požiarnej ochrany podľa požiarneho nebezpečenstva v obci a veľkosť hasebných obvodov.
(3) Na čele obecného požiarneho zboru je veliteľ, ktorého na návrh starostu vymenúva do funkcie obecné zastupiteľstvo. Odvoláva ho z funkcie obecné zastupiteľstvo. Funkcia veliteľa obecného požiarneho zboru je nezlučiteľná s funkciou poslanca obecného zastupiteľstva, s funkciou v štátnej správe.
(4) Veliteľ obecného požiarneho zboru zodpovedá za svoju činnosť starostovi a obecnému zastupiteľstvu.
(5) Obecný požiarny zbor:
poskytuje technickú pomoc a podieľa sa na záchranným prácach v prípade vzniku živelných pohrôm a mimoriadnych udalostí,
(1) Na zabezpečenie obecných vecí verejného poriadku, ochrany životného prostredia, plnenia iných úloh obce, ktoré pre ňu vyplývajú zo zákonov a všeobecne záväzných právnych predpisov a tiež úloh vyplývajúcich z všeobecne záväzných nariadení obce, uznesení obecného zastupiteľstva a pokynov a rozhodnutí starostu sa môže zriadiť na území obce Tekovské Lužany obecná polícia.
(3) Obecná polícia nesie názov: “Obecná polícia Tekovské Lužany”.
(4) Políciu vedie jej náčelník, ktorého vymenúva do funkcie na dobu neurčitú obecné zastupiteľstvo na návrh starostu. Náčelník polície zodpovedá za svoju činnosť starostovi.
(5) Podrobnejšiu úpravu organizácie polície, jej úloh a postavenia, povinnosti náčelníka polície a jej pracovníkov, vzťahy polície k samosprávnym orgánom obce a jej spoluprácu inými orgánmi bližšie upravuje Štatút obecnej polície.
MIESTNE REFERENDUM, ZHROMAŽDENIE OBYVATEĽOV OBCE
a) zlúčenie obcí, rozdelenie alebo zrušenie obce, ako aj zmena názvu obce,
(2) Obecné zastupiteľstvo môže vyhlásiť miestne referendum aj pred rozhodnutím o ďalších dôležitých veciach samosprávy obce.
(3) Obecné zastupiteľstvo vyhlási miestne referendum tak, aby sa uskutočnilo do 90 dní od schválenia uznesenia o vyhlásení referenda.
(4) Výsledky miestneho referenda sú platné, ak sa na ňom zúčastnila aspoň polovica oprávnených voličov a ak bolo rozhodnutie prijaté nadpolovičnou väčšinou platných hlasov účastníkov miestneho referenda.
(2) Obecné zastupiteľstvo zvolá verejné zhromaždenie obyvateľov obce, príp. jeho častí vždy:
ak o to požiada petíciou najmenej 30% obyvateľov obce,
ak o to požiada 1/3 poslancov obecného zastupiteľstva,
(5) Verejné zhromaždenie sa zvoláva oznámením na úradnej tabule na Obecnom úrade v Tekovských Lužanoch, príp. iným vhodným spôsobom (napr. vyhlásením v obecnom rozhlase a pod.) . O prerokovanej problematike sa spisuje písomná zápisnica, ktorej súčasťou musí byť prezenčná listina prítomných obyvateľov obce, resp. časti obce.
(3) Funkčné obdobie poslancov začína dňom zvolenia, zložením sľubu a končí dňom skončenia volebného obdobia a zložením sľubu novozvolených poslancov.
Mandát poslanca zanikne aj vtedy, keď sa počas jedného roka nezúčastní ani raz na zasadnutí obecného zastupiteľstva.
(1) Poslanec je oprávnení najmä:
požadovať od riaditeľov právnických osôb založených alebo zriadených obcou vysvetlenia vo veciach týkajúcich sa ich činnosti,
(2) Poslanec je povinný:
dodržiavať Štatút obce Tekovské Lužany a Rokovací poriadok Obecného zastupiteľstva v Tekovských Lužanoch,
(3) Poslanec je povinný na požadovanie informovať voličov o svojej činnosti a činnosti obecného zastupiteľstva.
(3) Starostovi a poslancom obecného zastupiteľstva, ktorí sú pre výkon funkcie uvoľnení zo zamestnania sa zachováva pracovný pomer. Namiesto mzdy im patrí odmena /plat/.
(1)Veci spoločného záujmu obce Tekovské Lužany a okolitých miest a obcí sa riešia na základe zmluvy uzavretej na účel uskutočnenia konkrétnej úlohy alebo činnosti, na základe zmluvy o zriadení združenia obcí, zriadením alebo založením právnickej osoby podľa osobitného predpisu.
(2) Spolupráca obcí sa riadi zásadami zákonnosti, vzájomnej výhodnosti a súladu s potrebami obyvateľov obcí.
(1) Obec môže v rozsahu svojej pôsobnosti spolupracovať s územnými a správnymi celkami alebo s úradmi iných štátov vykonávajúcich miestne funkcie. Má právo stať sa členom medzinárodného združenia územných celkov alebo územných orgánov.
(2) Dohoda alebo členstvo v medzinárodnom združení nesmie byť v rozpore s Ústavou SR, ústavnými zákonmi, so zákonmi a s medzinárodnými zmluvami, alebo s verejným záujmom.
(3) Obec zasiela rovnopis uzatvorenej dohody alebo dokladu o členstve v medzinárodnom združení obvodnému úradu v sídle kraja, ktorý vedie ich evidenciu.
(1) Obec pri plnení svojich úloh a pri vykonávaní preneseného výkonu štátnej správy spolupracuje s orgánmi štátu a to najmä s obvodnými úradmi, územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi, a ďalšími štátnymi orgánmi /prokuratúrou, súdom, políciou a pod./.
(2) Obec spolupracuje pri zabezpečovaní rozvoja obce a na prospech obce s podnikateľskými a fyzickými osobami a politickými stranami a hnutiami a občianskymi združeniami, ktoré pôsobia na území obce.
(3) Spor z verejnoprávnej zmluvy medzi štátom a obcou, ako aj medzi obcami, rozhoduje súd.
OBECNÉ VYZNAMENANIA
(1) Osobám, ktoré sa obzvlášť významným spôsobom zaslúžili o rozvoj a zveľadenie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce.
(4) Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce.
(2) Návrhy na udelenie môžu obecnému zastupiteľstvu predkladať poslanci, starosta, príp. aj občania obce. Návrhy musia byť riadne odôvodnené.
(3) Cenu obce tvorí plaketa s erbom obce a peňažitá odmena. K cene obce sa vydáva potvrdenie o jeho udelení, v ktorom je uvedené meno, adresa, rodné číslo laureáta, dátum udelenia, pečiatka obce a podpis starostu.
(4) Evidencia sa vedie v Kronike obce, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám uvedené.
(1) Kronika obce sa vedie v úradnom jazyku, príp. v jazyku príslušnej národnosti.
(4) Text jednotlivých štvrťročných zápisov do kroniky schvaľuje obecná rada.
(1) Obec je povinná poskytnúť obyvateľovi nevyhnutnú okamžitú pomoc v jeho núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú materiálovú pomoc.
(2) Obec organizuje, riadi a vykonáva základné práce v čase nebezpečenstva pôvodne miestneho významu. V prípade nevyhnutnej potreby vyžaduje od FO a PO plnenie všeobecných povinností pri ochrane pred povodňami
(1) Starosta obce môže uložiť právnickej alebo fyzickej osobe povinnosť poskytnúť osobnú, alebo vecnú pomoc pri odstraňovaní následkov živelnej pohromy alebo inej mimoriadnej udalosti.
(2) Obec môže právnickej alebo fyzickej osobe oprávnenej na podnikanie uložiť pokutu do 6638 eur, ak nesplní v určenej lehote bez vážneho dôvodu povinnosť uloženú starostom obce poskytnúť osobnú pomoc alebo vecnú pomoc počas odstraňovania a pri odstraňovaní následkov živelnej pohromy alebo pri mimoriadnej udalosti.
(3) Právnická alebo fyzický osoba, ktorá poskytla osobnú alebo vecnú pomoc, má právo na náhradu účelne vynaložených nákladov. Toto právo môže uplatniť do 3 mesiacov odo dňa zistenia nákladov, najneskôr do 2 rokov od ich vzniku, inak toto právo zanikne.
(1) Štatút obce Tekovské Lužany je základnou právnou normou obce Tekovské Lužany. Všetky všeobecne záväzné nariadenia obce, uznesenia obecných orgánov a iné predpisy obce musia byť v súlade s týmto štatútom.
(2) Zmeny a doplnky štatútu schvaľuje obecné zastupiteľstvo 3/5 väčšinou všetkých poslancov.
(3) Štatút obce Tekovské Lužany bol schválený Obecným zastupiteľstvom v Tekovských Lužanoch dňa 15. februára 1995.
(4) Štatút obce Tekovské Lužany nadobúda účinnosť dňom 1. marca 1995.
Dnes je utorok, 28.3.2017, 10:05:07
11XŠachový turnaj Laurentius